****  
**Republika e Kosovës**

**Republika Kosova-Republic of Kosovo**

***Qeveria - Vlada - Government***

***Zyra e Kryeministrit- Kancelarija Premijera-Office of the Prime Minister***

***Sekretari i Përgjitshëm-Generalni Sekretar-*** *Secretary General*

U skladu sa članom 15. i članom 17. Zakona br. 03/L-087 o javnim preduzećima (JP), izmenjen i dopunjen Zakonom br. 04/L-111 i Zakonom br. 05/L-009 (u daljem tekstu “ **Zakon o JP**”), kao i Zakonom br. 08/L-159 o ratifikaciji Millennium Challenge Compact i Sporazuma o implementaciji programa između Republike Kosovo i Sjedinjenih Američkih Država koji deluju preko Millennium Challenge Corporation (“MCC”), kako bi se olakšala implementacija programa Compact („Sporazum“) (Službeni list br. 22 / 11. avgust , 2022) kao i Pismom MCC-a o implementaciji (IL) od 25. septembra 2024. o podobnosti, odabiru i naknadi za entitet Multifunkcionalno skladište energije (MFES) / centralno JP “ESCorp” Odbor direktora (“Odbor”), (u daljem tekstu “**Program MCC-a Compact**”) i u skladu sa Pravilnikom o određivanju kandidata za direktore odbora centralnog JP, Korporacije za skladištenje energije – “ESCorp” generalni sekretar Kancelarije premijera ovim objavljuje:

**Javni oglas**

**za**

**Četiri (4) pozicije direktora odbora centralnog javnog preduzeća (JP)**

**“Korporacija za skladištenje energije - ESCorp ”**

Svi kandidati za poziciju u Odboru direktora (UO) centralnog JP “ESCorp” će biti viši rukovodioci/menadžeri na osnovu prethodnog dokumentovanog iskustva i imati sledeću funkcionalnu ekspertizu pored višeg menadžmenta i iskustva rukovođenja:

1. Finansijski stručnjak (1 pozicija)
2. Pravni stručnjak (1 pozicija)
3. Stručnjak za energetski sektor (1 pozicija)
4. Stručnjak za poslovnu administraciju (1 pozicija)

**Opšte odgovornosti Odbora direktora**

Kao direktor odbora centralnog JP “ESCorp”, izabrani kandidati će imati sledeće opšte odgovornosti:

* Određivanje upravljačkih politika ESCorp-a i prilagođavanje statuta u skladu sa politikama Vlade Kosova, uredbama koje regulišu JP i drugim srodnim zahtevima;
* Imenovanje glavnog izvršnog direktora za vođenje poslovanja ESCorp-a;
* Izrada početnog poslovnog plana i razmatranje i usvajanje godišnjeg poslovnog plana;
* Redovno praćenje na visokom nivou ukupnog poslovanja „ESCorp-a“;
* Sazivanje godišnje sednice odbora i obezbeđivanje da se svi potrebni izveštaji podnose na vreme različitim organima;
* Sazivanje posebnih sastanaka odbora, prema potrebi kao odgovor na promene vladine politike, nove propise Kosova i Evropske unije, i promene u tržišnim pravilima i praksi BESS (sistema za skladištenje energije baterija);
* Zastupanje ESCorp-a na velikim događajima, po potrebi;
* Druge funkcije koje je dodelila Vlada Kosova.

Odgovornosti Odbora direktora će biti detaljnije opisane u Statutu centralnog JP „ESCorp.”

**Uslovi podobnosti, nezavisnosti i profesionalne podobnosti odbora direktora**

Kandidati za poziciju Odbora direktora– centralnog JP “ESCorp” moraju da ispunjavaju sledeće uslove navedene u članu 17 Zakona o JP i Programu MCC-a Compact:

1. **Podobnost**

Kandidat ima pravo da služi kao direktor u odboru centralnog JP “ESCorp” samo ako ispunjava sve sledeće uslove, pored uslova za nezavisnost i profesionalnu podobnost definisanih u stavovima 2. i 3. člana 17. Zakon o JP:

1. Ona/on nikada nije bio/la osuđen/a ili nadležnog sud nije utvrdio, osim ako takvu osudu ili odluku na kraju nije poništio apelacioni sud, da je počinio/la krivično ili građansko delo koje uključuje prevaru, lažno predstavljanje, koruptivne radnje, krađu, pranje novca , proneveru, zloupotrebu ili prisvajanje sredstava, podmićivanje ili mito u skladu sa zakonima ili propisima koji se primenjuju na Kosovu ili u bilo kojoj zemlji ili jurisdikciji, ili prema međunarodnim ugovorima ili konvencijama;
2. Nju/njega nikada nije odredilo sudsko ili profesionalno telo ili organizacija odgovorna za sprovođenje etičkih kodeksa ili drugih standarda ponašanja, osim ako takvu odluku na kraju nije poništio apelacioni sud ili profesionalno telo ili organizacija, (i) da je učestvovao/la u nedoličnom ponašanju, (ii) da je prekršio/la etički kodeks ili druge standarde ponašanja, (iii) da je prisvojio/la ili zloupotrebio/la javni novac ili resurse, (iv) da je zloupotrebio/la ili prisvojio/la informacije stečene dok je radio/la kao javni službenik ili civilni službenik, ili (v) da je zloupotrebio/la javnu funkciju ili položaj u civilnoj službi za ličnu korist ili za dobit ili korist srodnika ili poznanika;
3. Ona/on nikada nije dao/la materijalno pogrešne izjave u bilo kojoj izjavi pod zakletvom ili bilo kojoj drugoj dokumentaciji pod zakletvom, zapečaćenom ili overenom dokumentu;
4. Ona/on nije, u proteklih deset (10) godina, proglašen/a bankrotom; i
5. Nije zaposlen/a u instituciji u kojoj su uspostavljene razvojne politike za JP za čije radno mesto se kandidat prijavljuje.
6. **Nezavisnost**

Svi članovi Odbora direktora centralnog JP “ESCorp”, osim generalnog direktora, moraju biti nezavisni. Osoba se neće smatrati nezavisnom i neće biti kvalifikovana za izbor za direktora centralnog JP “ESCorp” ako takva osoba:

1. je bila direktno ili indirektno uključena u bilo kakvo planiranje i razmatranja koja su dovela do osnivanja ESCorp-a i definisanja njegovih funkcija;
2. je ona/on trenutno službenik ili menadžer dotičnog JP ili nekog od njegovih podružnica, ili je služio/la kao službenik ili menadžer dotičnog JP ili bilo koje od njegovih podružnica u proteklih pet (5) godina;
3. je trenutno visoko rangirani službenik dotičnog JP, ili je u protekle tri (3) godine bio/la zaposleni na visokom nivou u dotičnom JP;
4. ima trenutno, ili je imao/la u protekle tri (3) godine, bilo kakav materijalni poslovni odnos (osim kao pojedinačni potrošač usluga dotičnog JP) sa odgovarajućim JP ili bilo kojom od njegovih podružnica, direktno ili indirektno;
5. je akcionar, direktor, službenik ili viši službenik poslovne organizacije ili drugog pravnog lica koje ima materijalni poslovni odnos sa dotičnim JP ili bilo kojom od njegovih podružnica;
6. trenutno prima, ili je primio/la u protekle tri (3) godine, dodatnu naknadu od odgovarajućeg JP ili bilo koje od njegovih podružnica (osim direktorske naknade ili stimulativne naknade izričito pomenute u članu 20.1), ili je član penzionog plana dotičnog JP ili bilo koje od njegovih podružnica;
7. trenutno vrši funkcije direktora ili ima značajne veze sa drugim direktorima dotičnog JP kroz učešće u drugim poslovnim organizacijama ili telima;
8. trenutno predstavlja akcionara koji drži više od deset procenata (10%) akcija sa pravom glasa u dotičnom JP;
9. je služila u Odboru direktora dotičnog JP više od devet (9) godina od datuma njenog ili njegovog prvog izbora;
10. je srodnik u trećem stepenu (*kako je utvrđeno u skladu sa definicijom "finansijskog interesa" u članu 2. ovog zakona*) bilo koje osobe koja pripada bilo kojoj od gore navedenih kategorija osim lica definisanog u tački (b); ili
11. je ili (i) zaposleni, službenik, direktor ili akcionar, ili ima finansijski interes u bilo kojoj poslovnoj organizaciji koja nije kotirana na berzi koja se takmiči sa dotičnim JP, ili (ii) viši menadžer, službenik, direktor ili akcionar ( *ima više od dva (2) procenta glasačkih prava*) ili ima značajan finansijski interes u bilo kojoj od navedenih poslovnih organizacija koje se takmiče sa dotičnim JP;
12. je ili je u bilo kom trenutku tokom perioda od 36 meseci koji neposredno prethodi datumu njegove prijave, (i) izabran za javnog funkcionera (ne obavlja javnu funkciju, pobedio na izborima koje organizuje Centralna izborna komisija na Kosovu - (" CIK"); (ii) politički imenovan (politički savetnik imenovan političkom odlukom i imenovan u izvršnu vlast opštine prema odluci bez prolaska kroz konkurs); (iii) nosilac rukovodeće pozicije ili funkcije odlučivanja u političkoj stranci (predsednik političke stranke, ogranka političke stranke, član rukovodstva političke stranke ili član rukovodstva ogranka političke stranke);
13. podleže bilo kojem drugom sukobu interesa koji bi, po svojoj prirodi, doveo do toga da takva osoba ne bude u mogućnosti da rutinski, verno, nezavisno i objektivno ispunjava svoje fiducijarne dužnosti prema akcionarima i JP.
14. **Profesionalni zahtevi**

Svaki kandidat koji želi da bude uzet u razmatranje za poziciju u Odboru direktora centralnog JP “ESCorp” mora ispuniti sledeće osnovne uslove za profesionalnu podobnost i mora biti osoba poznatog integriteta, uzimajući u obzir, između ostalog, bilo kakvu materijalnu povredu fiducijarnih obaveza koju je takva osoba izvršila u odnosu na drugu osobu ili organizaciju.

Odbor direktora centralnog JP “ESCorp” će se sastojati od stručnih lidera ili viših menadžera sa opštim menadžmentom i kvalifikacijama za rukovođenje i stručnošću u relevantnim oblastima, od kojih svaki ispunjava specifične kriterijume navedene u nastavku:

1. **Finansijski stručnjak**

*Obrazovanje, sertifikacija i kvalifikacije*

* + Diploma iz oblasti računovodstva, finansija, ekonomije, poslovne administracije ili oblasti povezanih sa finansijama.
  + Master diploma iz jedne od navedenih oblasti je prednost.
  + Profesionalni sertifikati iz upravljačkog računovodstva, finansija, finansijskog računovodstva ili revizije su prednost.

*Iskustvo*

* + Najmanje sedam (7) godina relevantnog profesionalnog iskustva u računovodstvu, finansijama, budžetu, poslovnoj administraciji ili oblasti koja se odnosi na finansije, po mogućnosti sa poznavanjem elektroenergetskog sektora.
  + Najmanje (i) pet (5) godina iskustva na nivou višeg menadžmenta u poslovnoj administraciji, korporativnim finansijama, finansijama, reviziji, upravljanju trezorom, bankarstvu, poslovnom ili industrijskom savetovanju, ili (ii) pet (5) godina iskustva kao javni računovođa, ili kvalifikovani član bilo koje druge profesije koja ima poseban značaj za poslovne aktivnosti JP.
  + Iskustvo u elektroenergetskom sektoru je prednost.
  + Odlične analitičke, savetodavne i komunikacione veštine.
  + Tečno poznavanje engleskog jezika.

1. **Pravni stručnjak**

*Obrazovanje, sertifikacija i kvalifikacije*

* + Diploma osnovnih studija iz oblasti prava.
  + Master diploma iz oblasti prava će biti prednost.
  + Polaganje pravosudnog ispita je prednost.

*Iskustvo*

* + Najmanje sedam (7) godina profesionalnog iskustva u pravnoj oblasti sa fokusom na korporativno pravo, komercijalne transakcije, usklađenost sa propisima ili srodnim oblastima.
  + Najmanje (i) pet (5) godina iskustva na nivou višeg menadžmenta u poslovnoj administraciji, korporativnim finansijama, finansijama, upravljanju trezorom, bankarstvu, poslovnom ili industrijskom savetovanju ili (ii) pet (5) godina iskustva kao kvalifikovani pravnik, ili kvalifikovani član bilo koje druge profesije koja ima poseban značaj za poslovne aktivnosti JP.
  + Iskustvo na funkciji korporativnog sekretara privrednog subjekta je prednost.
  + Iskustvo u elektroenergetskom sektoru je prednost.
  + Poznavanje direktiva i propisa Energetske zajednice (pravnih tekovina) u energetskom sektoru je prednost.
  + Odlične analitičke, savetodavne i komunikacione veštine.
  + Tečno poznavanje engleskog jezika.

1. **Stručnjak za energetski sektor**

*Obrazovanje, sertifikacija i kvalifikacije*

* + Diploma osnovnih studija iz oblasti inženjerstva, poslovne administracije, ekonomije, finansija ili srodne oblasti.
  + Master diploma u jednoj od gore navedenih oblasti je prednost.

*Iskustvo*

* + Najmanje sedam (7) profesionalnog iskustva u oblasti energetike, po mogućnosti u proizvodnji, prenosu, distribuciji, snabdevanju ili regulaciji električne energije.
  + Najmanje (i) pet (5) godina iskustva na nivou višeg menadžmenta u poslovnoj administraciji, korporativnim finansijama, finansijama, upravljanju trezorom, bankarstvu, poslovanju ili konsultantskim uslugama u industriji ili (ii) (5) godina iskustva kao kvalifikovani član druge profesije relevantne za poslovne aktivnosti JP-a.
  + Iskustvo u razvoju energetskih projekata, operacijama ili finansiranju je prednost.
  + Pružanje poslovnih ili regulatornih savetodavnih usluga u energetskom sektoru je prednost.
  + Iskustvo sa regionalnim ili međunarodnim operacijama tržišta energije i/ili trgovinom električnom energijom je prednost.
  + Odlične analitičke, savetodavne i komunikacione veštine.
  + Tečno poznavanje engleskog jezika.

1. **Stručnjak za poslovnu administraciju**

*Obrazovanje, sertifikacija i kvalifikacije*

* + Diploma osnovnih studija iz oblasti računovodstva, finansija, poslovne administracije, ekonomije ili srodne oblasti.
  + Master diploma iz jedne od navedenih oblasti je prednost.
  + Profesionalne sertifikacije iz upravljačkog računovodstva, finansija, finansijskog računovodstva ili revizije su prednost.

*Iskustvo*

* + Najmanje sedam (7) godina profesionalnog iskustva u računovodstvu, finansijama, budžetiranju, poslovnoj administraciji, po mogućnosti u energetskom sektoru.
  + Najmanje (i) pet (5) godina iskustva na nivou višeg menadžmenta u poslovnoj administraciji, korporativnim finansijama, finansijama, reviziji, upravljanju trezorom, bankarstvu, poslovnom ili industrijskom savetovanju ili (ii) pet (5) godina iskustva kao kvalifikovani pravnik za javnog računovođu, ili član bilo koje druge profesije koja ima poseban značaj za poslovne aktivnosti JP-a.
  + Iskustvo u energetskom sektoru, pružanje usluga poslovnog savetovanja ili upravljanje osobljem ili budžetima je prednost.
  + Odlične analitičke, savetodavne i komunikacione veštine.
  + Tečno poznavanje engleskog jezika.

**NAKNADA**

Naknada direktora odbora centralnog JP “ESCorp” biće određena odlukom Vlade Kosova u konsultaciji sa MCC i MCA-Kosovo.

Članovi odbora direktora centralnog JP “ESCorp” će dobiti konkurentan paket nadoknade, koji će biti pokriven od strane MCA-Kosovo tokom trajanja Kompakta.

**OPŠTE INFORMACIJE ZA KANDIDATE O POSTUPKU PRIJAVE**

Zainteresovani kandidati se mogu prijaviti za više pozicija u odboru direktora JP “ESCorp” ako se njihove kvalifikacije i iskustvo poklapaju sa zahtevima pozicija.

Kandidati koji konkurišu za pozicije u odboru direktora centralnog JP “ESCorp” dužni su da dostave sledeću dokumentaciju:

1. **Popunjen obrazac za prijavu:** Obrazac se može preuzeti sa sledećeg linka: <https://docs.google.com/document/d/1yW54OCiUhbeM0un_BexeZldItuuGRO_a/edit?usp=sharing&ouid=116264694445302522366&rtpof=true&sd=true>);
2. **Biografiju (CV):** Uključuje detaljan opis svakog radnog mesta zajedno sa tačnim datumima zaposlenja;
3. **Motivaciono pismo:** Izjava kojom izražavate vaše interesovanje za poziciju(e);.
4. **Potpisana izjava pod zakletvom:** izjava pod zakletvom koja se uz konkurs objavljuje na sajtu kabineta predsednika Vlad.
5. **Reference:** Imena i kontakt informacije za tri (3) reference upoznate sa prošlim profesionalnim iskustvom kandidata koje Komisija za preporuke može kontaktirati kako bi dobila dodatne informacije o podobnosti kandidata za poziciju;
6. Kopija lične karte i/ili pasoša;
7. Potvrda podnosioca prijave kojom se potvrđuje da nemu krivične osude, potkrepljena proverljivom dokumentacijom, uključujući potvrdu o neosuđivanju koju su izdali relevantni pravosudni organi u matičnoj zemlji podnosioca prijave ili, gde je primenjivo, međunarodna proveru kriminalne prošlosti.
8. Dokaz o obrazovnim i stručnim kvalifikacijama: Diplome stečene u inostranstvu moraju biti nostrifikovane od strane nadležnih obrazovnih vlasti ili dokaz da su diplome u procesu nostrifikacije;
9. Dokaz o profesionalnom iskustvu na rukovodećim pozicijama: Kandidati će dostaviti dokaz o svom rukovodećem iskustvu putem jednog ili više od sledećih podnesaka:
10. Kontakt podaci pojedinaca koji mogu potvrditi profesionalno iskustvo kandidata.
11. Pisma potvrde ili sertifikati od sadašnjih i bivših poslodavaca, uključujući nezavisno proverljivu dokumentaciju o menadžerskom iskustvu, kao što su pohvale, nagrade, profesionalne reference ili ocene rada; nezavisno proverljivi dokazi o menadžerskom iskustvu, kao što su pisma potvrde i pohvale/nagrade bivših poslodavaca, profesionalne reference ili izveštaji o učinku; i
12. Izjave o penzionim doprinosima koji odgovaraju relevantnom radnom iskustvu.

Svako materijalno pogrešno predstavljanje - bilo namerno ili rezultat nemara - ili bilo koja značajna izmena u dostavljenim informacijama rezultiraće trenutnom diskvalifikacijom iz daljeg razmatranja i, ako je primenjivo, ukidanjem sa pozicije.

Samo do osam (8) najbolje rangiranih pojedinaca po poziciji biće pozvano na intervju u skladu sa uslovima ovog konkursa.

Imajte na umu da imenovanje članova centralnog odbora direktora JP "ESCorp" podleže „Bez prigovora“ MCC-a.

**Procedura prijave:**

***Elektronska prijava***

1. Popunjen obrazac za prijavu, zajedno sa ažuriranom biografijom, kao i ostalim gore traženim dokumentima, dostaviti putem e-maila na: [sekretaria.komision@rks-gov.net](mailto:sekretaria.komision@rks-gov.net)

, sa nazivom pozicije za koju se kandidat prijavljuje u naslovu. Svi dokumenti moraju biti dostavljeni u PDF formatu u kvalitetu za štampanje/čitljivost. Originali se mogu tražiti tokom intervjua.

***Podnošenje dokumenata u štampanom obliku***

Kandidati mogu dostaviti Prijavu u štampanoj formi Koordinacionom sekretarijatu Vlade koji se nalazi na 1. spratu zgrade Vlade, soba br. 101 u zatvorenoj koverti..

Adresiranu na:

**Komisija za preporuke za centralni odbor direktora JP “ESCorp”.**

**Zgrada vlade,**

**Trg Majke Tereze**

**10000, Priština, Republika Kosovo**

Na koverti treba da bude jasno označeno ime i prezime kandidata i naziv javnog preduzeća za koje podnosi prijavu. Napominjemo da se dostavljena dokumentacija ne može vratiti. Originali dostavljenih dokumenata mogu se tražiti na proveru tokom intervjua.

Vlada Republike Kosovo podstiče žene, osobe sa posebnim potrebama i pripadnike nevećinskih zajednica da se prijave za ove pozicije. Kandidatkinje će imati preferencijalni tretman u implementaciji zakonskih zahteva za rodnu kvotu.

Konkursi će biti otvoreni trideset (30) dana od dana objavljivanja na veb stranici kabineta premijera od **27.12.2024 do 27.01.202**5 godina]. Svi kandidati će biti obavešteni da li su izabrani za intervju kao kandidati koji su ušli u uži izbor. Oni podnosioci prijave koji nisu ušli u uži izbor imaju pravo da podnesu žalbu Komisiji za razmatranje žalbi u roku od trideset (30) dana od prijema takvog obaveštenja.

Za dodatne informacije zainteresovani kandidati se mogu obratiti telefonskim pozivom putem telefona 038/200 14 400.